Taʼrixi Buxoro
„Taʼrixi Buxoro“ (fors تاریخ بخارا — Buxoro tarixi) — Abubakr Narshaxiyning tarixiy asarlari boʻlib, uni yana „Axbori Buxoro“ (اخبار بخارا‎ — Buxoro haqida maʼlumotnoma) deb ham nomlaydilar. Kitob X asr oʻrtalarida Narshaxiy tomonidan arab tilida yozilgan boʻlib, XII asrda kitob fors tiliga tarjima qilingan va Abu Nasr Qubaviy tomonidan toʻldirilgan. Keyinchalik kitob matniga bir qator oʻzgartirish va qoʻshimchalar kiritildi. Arab tilidagi asl nusxasi yoʻqolgan va faqat turli mualliflar toʻplami boʻlgan forscha nusxasi saqlanib qolgan.